Lisbeth Korsmo

Lisbeth Korsmo (født Lisbeth Berg; 14. januar 1948 i Oslo, død 22. januar 2017) var en norsk skøyteløper som representerte Oslo Idrettslag. Gjennom en lang periode på 1960- og 70-tallet var hun – sammen med Sigrid Sundby – en av Norges beste kvinnelige skøyteløpere før Bjørg Eva Jensen overtok den tronen helt mot slutten av 1970-tallet.
På grunn av stor treningsvilje fikk Lisbeth Korsmo rask framgang fra hun begynte å konkurrere på skøytebanen som 15-åring i 1963. Hun gikk til topps allerede i sitt første junior-NM i 1965. Året etter deltok hun i seniorklassen og plasserte seg på andreplass i NM bak sin hardeste konkurrent gjennom mange år, Sigrid Sundby. Slik var rekkefølgen i samtlige NM mellom 1966 og 1970. I 1971 fikk Lisbeth Korsmo sitt første allroundmesterskap.
Hennes største prestasjon internasjonalt var en bronsemedalje på 3 000 meter i OL i Innsbruck i 1976 – ett hundredels sekund fra sølvet og fem hundredels sekund bak gullet. På 1 500 meter ble hun nr. 4. Hun deltok i OL også i 1968 i Grenoble i Frankrike, 1972 i Sapporo, Japan og 1980 i Lake Placid i USA, og ble Norges første kvinnelige medaljevinner i hurtigløp på skøyter under vinter-OL og er per 2017 kun en av to norske kvinnelige skøyteløpere med medalje, den andre er Bjørg Eva Jensen med gull fra 3000 meter i 1980. Hun stilte for Norge i tilsammen 25 europa- og verdensmesterskap i hurtigløp på skøyter (fem EM 1970–1974, åtte sprint-VM 1970–1971, 1973–1978 og tolv allround-VM 1966–1967, 1969–1971, 1973–1978 og 1980). Beste plasseringer var 5.-plass i EM og allround-VM i 1971 samt en sjetteplass i det uoffisielle sprint-VM også i 1971.
Lisbeth Korsmo er syv ganger norgesmester allround (1971–72 og 1974–78) og seks ganger sprint (1971, 1974–78).
Etter at hun la opp som skøyteløper i 1980, satset hun noen år som aktiv syklist i Ullensaker Cykleklub. Hun hadde flere representasjonsoppgaver for Norge, og i 1981 vant hun NM i fellesstart landevei og deltok hun sammen med Liv Hegstad, Nina Søbye og Elisabeth Fagerness i sykkel-VM i Praha i daværende Tsjekkoslovakia hvor hun ble nummer 29 og beste norske.I 1976 mottok hun Porsgrunds Porselænsfabriks Ærespris.


== Personlige rekorder ==


== Norgesrekorder ==
Liste over norgesrekordnoteringer gjort av Lisbeth Korsmo (Berg).
NB: Regelen om "Norsk rekord kan settes kun på NORSKE BANER" var gyldig t.o.m. 1993/94-sesongen !!
Resultater i kursiv er bedre enn gjeldende norsk rekord, men som ikke godkjent som offisiell norsk rekord er merket med a.
Offisielle norske rekorder ennå ikke innført av Norges Skøyteforbund og er merket b.


== Referanser ==


== Eksterne lenker ==
(en) Lisbeth Korsmo – Olympics.com 
(en) Lisbeth Korsmo – Olympic.org 
(en) Lisbeth Korsmo – Olympedia 
(en) Lisbeth Korsmo – Sports-Reference (OL-resultater – arkivert) 
(en) Lisbeth Korsmo – databaseOlympics.com (arkivert) 
(en) Lisbeth Korsmo – Speedskatingbase.eu 
(en) Lisbeth Korsmo – SpeedSkatingNews.info 
(en) Lisbeth Korsmo – SpeedSkatingStats.com 
(en) Lisbeth Korsmo – ProCyclingStats 
(en) Lisbeth Korsmo – Cycling Archives 
(no) Lisbeth Korsmo i Store norske leksikon
Gerhardsen, Rune (4. februar 2017). «Minneord i Lisbeth Korsmos begravelse». Ødegaard, Svenn Erik. Norges Skøyteforbund. Arkivert fra originalen (.aspx) 13. februar 2017. Besøkt 12. februar 2017. Skøyter(en) Lisbeth Korsmo på Jakub Majerski's Speedskating database (Adelskalender distanser og sammenlagt)
(en) Lisbeth Korsmo på www.ISU.html.infostradasports.com sine nettsider.
Profil som (en) Lisbeth Berg og som Lisbeth Korsmo-Berg (skøyter) på The-Sports.org (mesterskapsresultater)
«Lisbeth Berg» (engelsk). Skateresults.com. Arkivert fra originalen 4. januar 2007. Besøkt 17. mars 2014. SyklingLisbeth Korsmo-Berg (sykling) på The-Sports.org (mesterskapsresultater)